รัฐมนตรีว่าการกระทรวงทรัพยากรธรรมชาติและสิ่งแวดล้อม ฟื้นฟูถ้ำหลวง ขุนน้ำนางนอน พร้อมมอบประกาศเกียรติคุณผู้ปฏิบัติงานค้นหาและกู้ภัย 13 หมูป่าอะคาดามี
รัฐมนตรีว่าการกระทรวงทรัพยากรธรรมชาติและสิ่งแวดล้อม ฟื้นฟูถ้ำหลวง ขุนน้ำนางนอน พร้อมมอบประกาศเกียรติคุณผู้ปฏิบัติงานค้นหาและกู้ภัย 13 หมูป่าอะคาดามี
พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยผู้บริหารจากกระทรวงทรัพยากรธรรมชาติและสิ่งแวดล้อม ลงพื้นที่ถ้ำหลวง  ขุนน้ำนางนอน ตำบลโป่งผา อำเภอแม่สาย จังหวัดเชียงราย เพื่อตรวจเยี่ยมการปฏิบัติงานของเจ้าหน้าที่และการฟื้นฟูถ้ำหลวง ขุนน้ำนางนอน จากปฏิบัติการค้นหาและกู้ภัยผู้ประสบภัย 13 ชีวิต พร้อมมอบนโยบายให้กับหน่วยงานในสังกัดกระทรวงทรัพย์ฯ และเครือข่ายต่างๆ จำนวน 5 หน่วยงาน 389 คน รวมทั้งเจ้าหน้าที่ผู้พิทักษ์ป่าจากกรมอุทยานแห่งชาติสัตว์ป่าและพันธุ์พืช จำนวน 781 คน และกรมป่าไม้ 79 คน รวมทั้งสิ้น 1,249 คน ซึ่งเป็นกำลังหลักและสนับสนุนในการค้นหาน้องๆ ทีมหมูป่าที่ติดอยู่ในถ้ำ อาทิ การนำทาง พร่องน้ำ เบี่ยงทิศทางน้ำ อัดอากาศ สำรวจโพรง ปล่อง ลำเลียงขนส่งอุปกรณ์ ประสานงานอำนวยความสะดวกจัดเตรียมเสบียงอาหาร ซึ่งเจ้าหน้าที่ทุกฝ่ายของหน่วยงานในสังกัดได้ปฏิบัติงานกันอย่างเข้มแข็ง ไม่ย่อท้อต่อความยากลำบากในการช่วยกันค้นหาน้องๆ ทั้ง 13 คน จึงทำให้ทั้ง 13 คน ออกมาได้อย่างปลอดภัยในที่สุด จากนั้นมอบเกียรติบัตรให้แก่คณะเจ้าหน้าที่และเครือข่ายต่างๆ รวมทั้งผู้พิทักษ์ป่า เพื่อเป็นการยกย่อง ชมเชยและเป็นขวัญกำลังใจในการปฏิบัติงาน